เสมา1 งง องค์การค้าขาดทุนต่อเนื่อง
เมื่อวันที่ 3 มี.ค. นายณัฏฐพล ทีปสุวรรณ รมว.ศึกษาธิการ เปิดเผยว่า ที่ประชุมผู้บริหารองค์การค้าของสำนักงานคณะกรรมการส่งเสริมสวัสดิการและสวัสดิภาพครูและบุคลากรทางการศึกษา (สกสค.) ได้ติดตามการผลิตหนังสือเรียนขององค์การค้าฯ ที่ได้รับอนุญาตให้จัดพิมพ์แบบเรียนในระดับชั้นประถมศึกษาปีที่ 1-6 และระดับมัธยมศึกษาปีที่ 3 และ 6 ขณะนี้การผลิตแบบเรียนพร้อมจัดส่งไปแล้วกว่า 50% เชื่อมั่นว่าการผลิตแบบเรียนขององค์การค้าฯจะดำเนินการเสร็จสิ้นตามกรอบระยะเวลาและจัดส่งหนังสือเรียนทันก่อนเปิดภาคเรียนแน่นอน โดยตนได้กำชับเรื่องกระบวนการจัดส่งหนังสือเรียน เนื่องจากช่วงเวลาการจัดส่งแบบเรียนอยู่ระหว่างปิดภาคเรียน ดังนั้นจะต้องมีระบบติดตามการจัดส่งให้ได้มาตรฐานและไม่ตกหล่น เช่น ให้มีระบบตรวจสอบกับโรงเรียนว่ามีเจ้าหน้าที่รับหนังสือเรียนครบตามจำนวนหรือไม่ เป็นต้น เชื่อว่าในปีต่อๆไปองค์การค้าฯจะจัดระบบการพิมพ์แบบเรียนเป็นระบบที่มีมาตรฐานมากขึ้นรมว.ศึกษาธิการ กล่าวอีกว่า ส่วนการประมูลพิมพ์แบบเรียนระดับชั้น ม.3 และ ม.6 ในวันที่ 3 มี.ค.นี้ ตนเชื่อว่าหากผลงานการพิมพ์แบบเรียนขององค์การค้าฯลอตนี้มีประสิทธิภาพ เชื่อว่าองค์การค้าฯ มีศักยภาพเพียงพอที่จะเป็นผู้พิมพ์แบบเรียนของ ศธ.ทั้งหมดในปีการศึกษา 2564 อย่างแน่นอน นอกจากนี้ที่ประชุมยังได้หารือเรื่องการศึกษาสินทรัพย์ขององค์การค้าฯว่ามีอะไรบ้าง เพื่อเป็นการดูแลภาระหนี้สินขององค์การค้าฯในอนาคต รวมถึงจะมีแนวทางอย่างไรบ้างที่จะทำให้องค์การค้าฯมีการบริหารจัดการได้อย่างมีประสิทธิภาพ เนื่องจากตนมองว่าองค์การค้าฯมีการบริหารรายได้ที่ดีในการจำหน่ายสินค้า แต่เหตุใดในแต่ละปีถึงมีการขาดทุนอย่างต่อเนื่อง เป็นเรื่องที่เราจะต้องหาข้อมูลข้อเท็จจริงให้ได้นายณัฏฐพลกล่าวต่อไปว่า นอกจากนี้ตนยังได้ประชุมคณะกรรมการ สกสค. ซึ่งที่ประชุมได้มีมติมอบอำนาจให้อัยการต่อสู้คดีต่างๆ รวมถึงการยื่นอุทธรณ์ในคดีที่เกี่ยวข้องกับการทุจริตทั้งหมดของ สกสค. และยังได้มีการหารือถึงแนวทางการป้องกันปัญหาทุจริตไม่ให้เกิดขึ้นในอนาคตด้วย.
นายณัฏฐพล ทีปสุวรรณ รมว.ศึกษาธิการ เปิดเผยว่า ที่ประชุมผู้บริหารองค์การค้าของสำนักงานคณะกรรมการส่งเสริมสวัสดิการและสวัสดิภาพครูและบุคลากรทางการศึกษา (สกสค.) ได้ติดตามการผลิตหนังสือเรียน
องค์การค้า สกสค,องค์การค้า สกสค ขาดทุน,จัดส่งหนังสือเรียน,หนังสือเรียน,สกสค. ทุจริต,องค์การค้าฯ,การศึกษา